Joventut posa en marxa per segon any l'Escola d’Arts Urbanes
17 de setembre 2018

![Imagen 1](/media/actualidad/PublishingImages/1 Políticos/Guillermo Sampedro - c.JPG)

![](/media/kvqdgetu/69-art-urba-diptico-18-19-c.jpg)  
  

La regidoria de Joventut de l'Ajuntament de Sagunt ha posat en marxa, per segon any consecutiu, l'Escola d’Arts Urbanes, un espai de formació en activitats creatives de caràcter eminentment urbà dirigit a menors i joves. El termini d'inscripció és fins al pròxim 29 de setembre. 

La iniciativa consisteix a impartir una sèrie de tallers anuals relacionats amb la música, les arts plàstiques i la dansa, però tot això des del filtre de l'art de carrer. En la present edició, després del bon funcionament de l'any passat, es mantenen els tallers de grafit i s'incorporen noves disciplines com el còmic, el hip-hop i el k-pop, un ball urbà que es va iniciar a Corea del Sud i s'ha implantat a tot el món. 

La proposta d'estes activitats es va realitzar en el si del Pla d'Infància i també en el Pla Jove, a petició tant dels grups motors de xiquets i xiquetes com dels propis adolescents que han participat en el Fòrum Jove i en la redacció d'esta pla. 

A més, s'ha vist la demanda d'estes disciplines per part dels joves a través dels diferents tallers que al llarg de l'any es posen en pràctica, tant en Lluna Plena (l'oci alternatiu dels dissabtes), com en els festivals de manga (Mangetsu), del còmic (Splash) o d'art urbà (MésqueMurs), que organitza la regidoria. 

Segons explica el regidor de Joventut, Guillermo Sampedro, **“ja venim fent este tipus de tallers, però dins de la programació de festivals com l'Splash, el MésqueMurs o el Mangetsu. Ara, hem reforçat l'Escola d'Art Urbà amb noves disciplines, que són les que els propis xiquets i xiquetes i els adolescents ens vénen demanant, per a fer els cursos de forma continuada i complint amb la seua demanda. Venim potenciant l'art urbà en els últims anys des de la regidoria de Joventut i espere que esta escola siga el recolzament definitiu”**. 

S'oferiran huit cursos, d'octubre a maig, que tindran lloc els dijous i dissabtes en les instal·lacions del Casal Jove del Port de Sagunt, i destinats tant a xiquets de 7 a 11 anys com a adolescents de 12 a 18 anys. Les modalitats oferides són grafit, hip-hop, k-pop i còmic. 

El termini d'inscripció és fins al pròxim 29 de setembre i la matriculació podrà realitzar-se en el Centre Cultural Mario Monreal (c/Roma, 9; telf., 96 265 58 80) i en el Casal Jove (c/Vent de Marinada s/n; telf. 96 268 34 39). En cas de superar les preinscripcions el nombre de places es procedirà a un sorteig públic en aquells grups on es done esta situació. El sorteig es realitzarà el dia 29 de setembre a les 9.30 h en el saló d'actes del Casal Jove.

La llista detallada dels cursos oferits és la següent:

Gr

affiKIDS

Dirigit a: menors de 7 a 11 anys

Durada: (26 h) Octubre a maig de 2019

Horari: Dissabtes d'11 a 12 h

Descripció: Iniciació a l'art urbà

Grafiti JOVES

Iniciació al Grafiti per a Joves

Dirigit a: menors de 12 a 18 anys

Durada: (26 h) Octubre a maig de 2019

Horari: Dissabtes de 12 a 13 h

Descripció: Iniciació a l'art urbà

Hip-hop KIDS

Dirigit a: menors de 7 a 11 anys

Durada: (15 h) Octubre a maig de 2019

Hip-hop JOVES

Dirigit a: menors de 12 a 18 anys

Durada: (15 h) Octubre a maig de 2019

Horari: Dijous de 19 a 20 h

Descripció: Iniciació

k-pop KIDS

Dirigit a: menors de 7 a 11 anys

Durada: (15 h) Octubre a maig de 2019

Horari: Dijous de 18 a 19 h

Descripció: Iniciació

k-pop JOVES

Dirigit a: menors de 12 a 18 anys

Durada: (15 h) Octubre a maig de 2019

Horari: Dijous de 19 a 20 h

Descripció: Iniciació

T

aller Comic Primària

Dirigit a: menors de 7 a 11 anys

Durada: (52 h) Octubre a maig de 2019

T

aller Comic Joves

Dirigit a: menors de 12 a 18 anys

Durada: (52 h) Octubre a maig de 2019  

​

*   [](http://www.facebook.com/sharer.php?u=https://aytosagunto.es/va/actualitat/joventut-posa-en-marxa-per-segon-any-l-escola-d-arts-urbanes/ "Facebook")
*   [](http://twitter.com/share?url=https://aytosagunto.es/va/actualitat/joventut-posa-en-marxa-per-segon-any-l-escola-d-arts-urbanes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-posa-en-marxa-per-segon-any-l-escola-d-arts-urbanes/ "Linked In")
*   [](mailto:?body=https://aytosagunto.es/va/actualitat/joventut-posa-en-marxa-per-segon-any-l-escola-d-arts-urbanes/)